In nomine incarnati Verbi, ego Humbertus Juvenis, cupiens pro amore Dei habitum monachi recipere, donavi Domino Deo et sanctis apostolis ejus Petro et Paulo, et ad locum Cluniacum, per laudamentum fratrum meorum Gerardi et Artoldi et matris mee Agie, quandam vineam que est sita in villa Vernulias. In villa que vocatur Clergor werpimus et perdonamus omnes malas consuetudines et exactiones quas injuste requirebamus. Terram quoque de Jobs, qua Nazarea donavit Sancto Petro, quamque Hugo de Bussol danavit postea in dotalicium Agie, uxori sue, ipsam similiter verpimus et donamus Sancto Petro et ad locum Cluniacum. Boscum quoque sive silvam de Boterai similiter werpimus, propter filium nostrum Humbertum.